কলকাতায় বাড়ছে অনলাইন প্রতারণা! সতর্কবার্তা পুলিশের

ওয়েব ডেস্ক : কলকাতায় (Kolkata) বাড়ছে সাইবার প্রতারণা (Cyber Fraud)। তবে আজ নয়, বরং দীর্ঘদিন ধরেই এই ধরণের ঘটনা ঘটে আসছে। গোয়েন্দাদের দাবি, মূলত প্রতারিতরা টার্গেট করছে প্রবীন নাগরিকদের। এই ঘটনা বেশ চাঞ্চল্য ছড়িয়েছে। এ নিয়ে শহরের নাগরিকদের জন্য সতর্কবার্তা দেওয়া হল পুলিশের (Police) তরফে।

জানা যাচ্ছে, প্রথমে করা হচ্ছে ফোন। এর পর কেওয়াইসি বা ইলেকট্রিক বিল জমা দেওয়ার কথা বলা হচ্ছে। আবার কখনও নিজেদেরকে ব্যাঙ্ক কর্মী বা সরকারী সংস্থার প্রতিনিধি বলেও দাবি করে ফোন করছে প্রতারিতরা (Scammers)। এর পরে এসএমএস বা হোয়াটসঅ্যাপে পাঠানো হচ্ছে একটি লিল্ক। অভিযোগ, তার পরেই বিভিন্নভাবে ভয় দেখিয়ে সেই লিঙ্কে ক্লিক করানোর চেষ্টা করছে প্রতারিতরা। অনেকেই ভয়ে সেই লিঙ্কেই ক্লিক করেই সর্বশান্ত হচ্ছেন। খালি হয়ে হচ্ছে ব্যাঙ্কের অ্যাকাউন্ট।

আরও খবর : কলকাতার হাওয়ায় ‘রেড অ্যালার্ট’! PM2.5 দাপট, বাড়ছে শ্বাসকষ্টের ঝুঁকি

গোয়েন্দাদের জাবি, বেশিরভাগ ক্ষেত্রে প্রতারকরা অনলাইন প্রতারণাতে প্রথমে বেশ কিছু টাকা পাঠাচ্ছে। সেই টাকা উঠে এলেই, ওই ব্যাঙ্ক অ্যাকাউন্টকে টার্গেট করা হয়। তার পরেই মুহূর্তে খালি হয়ে যায় গোটা অ্যাকাউন্ট। ইতিমধ্যে এই সব ঘটনায় একাধিক অভিযোগ জমা পড়েছে। তা নিয়ে তদন্ত শুরু করেছেন তদন্তকারীরা। জানা যাচ্ছে, প্রতারণার সঙ্গে যুক্ত চক্রের সন্ধান পেতে প্রযুক্তিগত তথ্য খতিয়ে দেখছে পুলিশ (Police)।

এই সব ঘটনার পরে পুলিশের তরফে সতর্কবার্তা জারি করা হয়েছে। বলা হয়েছে, অচেনা লিংক বা অ্যাপ কখনও খুলবেন না। কাউকে স্ক্রিন শেয়ার করবেন না। ফোনে বা অনলাইনে ওটিপি, ইউপিআই পিন, ব্যাঙ্কের তথ্য শেয়ার করবেন না। অনলাইনে বিনিয়োগের আগে সংশ্লিষ্ট সংস্থার সত্যতা যাচাই করুন। সন্দেহজনক কিছু হলে দ্রুত সাইবার থানায় অভিযোগ জানান। অনলাইন এ লোভনীয় প্রস্তাব থেকে সতর্ক থাকার কথা বলা হয়েছে পুলিশের তরফে।